c: text/html

text:
A18 POLIS
Diabierna 15 November 2013
Agente Policial cu accion di limpiesa na Playa
ORANJESTAD -Diahuebs mainta un grupo di agentenan policial cu ta na Post di Polis di Bario di Playa cu tin e proyecto di accion di medio ambiente, a drenta accion na e mondi cu tin unda antes tabata Papito Garage. Aki a bin topa cu un cas di choller unda algun adicto tabata keda y a topa cu basta sushi y hasta waya corta cu a
wordo horta pa saca e koper. Un grupo di persona boluntario cu ta encarga cu e limpiesa aki tambe a duna un man pa asina benta tur e sushi afo. Por tuma nota cu Playa ta hayando bishita di e Agentenan Policial aki teniendo un limpiesa rond di nos isla. Un accion cu realmente mester di hopi reconocemento. Aruba ta aprecia e gesto aki.q
Auto procedente di ladronicia haya den e dam na Alto Vista
NOORD -- Diahuebs anochi pa mas o menos 7’or di anochi, un persona cu ta cuida veld di Nacional ta bin topa cu un auto Nissan Sentra Blanco den e dam cu tin patras di e veld nobo di Nacional, na Alto Vista. Mesora e ta avisa polis, patruya di Noord ta bay na e sitio y
berdad ta trata di un Nissan Sentra Blanco cu ta procedente di ladronicia. E meneer cu ta encarga cu e veld a splica cu e auto aki mester a wordo laga atras, den oranan di marduga of den dia. Paso nan a cera e veld basta laat y no tabata tin niun auto den e dam. E ladronnan a bay cu al-
gun piesa, bateria y waya nan di ‘spark plug’ pero paden di e auto nan no a bay cu nada.
Takelwagen di polis a transporta e auto aki pa warda di polis na Santa Cruz pa asina
e team di recherche cu ta encarga cu ladronicia di auto, por haci mas investigacion.q

robotstxt: allowed

filter: keep


text:
Logro aki ta bay ta un boost grandi pa San Nicolas
Minister De Meza:
ORANJESTAD (AAN): Minister ing. Mike de Meza tabata Diamars hunto cu Prome Minister mr. Mike Eman na aeropuerto pa yama bon bini na e grupo di ehecutivo halto di Valero cu a yega Diamars den oranan di merdia pa firma e ultimo documentonan pa asina e refineria bira propiedad di Aruba y su ciudadanonan.
De Meza a splica cu mañan henter Ministerraad ta bay ta presente durante e ceremonia di firmamento di e documentonan pa despues nan por bay Parlamento. “Cu esaki nos ta completa e negociacionnan cu Valero y sigui pa e siguiente nivel.”
De Meza: “Nos ta masha contento pasobra awor ta yega un final na e epoca ey. Una bes Parlamento pasa e conceptonan di ley ta keda formalisa cu refineria di Aruba tin un doño nobo. E doño ey ta gobierno di Aruba a traves di e compania estatal nobo cu ta bay worde institui cu ta yama Refineria di Aruba (RdA).
Tambe nos ta bay haya un operador nobo cu ta conoci den e mundo di petroleo, esta Citgo USA.” De Meza su alegria tabata notabel riba su cara, pasobra e miho cu ningun otro sa con pisa e lucha tabata. E refineria a stop su operacion pa 4 aña y mey y awor ta habri back. Mescos cu Eman, de Meza a enfatisa cu centenares di miyones di Dollar ta bay worde inverti den proyectonan cu na ta beneficio di Aruba y su hendenan.
“Aruba ta bay traha cu un modelo completamente nobo cu ta bay nifica un ‘boost’ grandi pa San Nicolas y economia di Aruba. Tambe e refineria aki ta bay contribui grandemente na finanzas di pais Aruba. Ta algo hopi grandi ta sosodiendo aki.”
Na final Minister de Meza a bisa di ta masha orguyoso di por a yega na e punto aki despues di hopi trabao durante e ultimo añanan. “Cu CITGO mes nos ta casi dos aña bezig, desde e ultimo kwartaal di 2014. Awor nos ta yegando e final.” Pa september tur cos mester ta cla pa asina start na inicio di luna di october.


text:
Beatrix di Hulanda
Beatrix Wilhelmina Armgard (Baarn, 31 di januari 1938) ta Prinses van Oranje-Nassau y Prinses van Lippe-Biesterfeld, for di 30 di april 1980 ta goberna Reino Hulandes.
Nacimento y batisamento[editá | editá fuente]
Den juni 1937 Reina Juliana a haci un palabra di danki na pueblo di Amsterdam su prome embraso publico: Nooit had iets mij kunnen weerhouden alle delen van het programma mee te maken, waren het niet op zich verheugende gezondheidsredenen geweest, die u zeker wilt verstaan en billijken. Tur hende tawata masha encanta cu e noticia, e famia real tawata consisti riba e momentonan ey Reina Wilhelmina, Princes Juliana y su casa Prins Bernhard. E embraso no tawatin complicacion. Fin di november 1937 papa Bernhard a bots cu Diemen cu un velocidad halto riba caminda di santo. El a wordo hiba hospital, unda Juliana tambe a bay. Na e tempo ey e caso tawata mustra serio (e.o. un fractura di cabes y un conmocion di cerebro), pero den tempo cortico despues di Aña Nobo ya nan tawata na cas, Paleis Soestdijk.
Riba 31 di januari 1938 Beatrix a nace riba Paleis Soestdijk como un di e yiu mayo di Princes Juliana y Prins Bernhard. Via boletin oficial a wordo informa cu nan yiu a nace riba dialuna mainta 9.47 (ora). E noticia a plama masha lihe via radio. E siguiente dia na Paleis Soestdijk a registra e nacimento door di e tata den presencia di minister-president Colijn.
La Reina tabata kasa ku Principe Claus (1926)


text: E pionero den servicio di internet wireless aki na Aruba, Mio Wireless ultimamente a bin ta scucha su clientenan y poco poco a bin ta haciendo e cambionan necesario pa expande y modernisa su network pa asina por brinda un servicio superior manera cu e pueblo di Aruba merece. Mio Aruba su techniconan a bin ta instala un central ultra moderno aki na Aruba mes pa asina por handle tanto e parti di internet como tambe e jamadanan local y international cu awor Mio Voice tin pa ofrece su clientenan. Den cuadro di e expansion aki Mio Aruba como e provedor di e MiFi original aki na Aruba kier ofrece e pueblo di Aruba e MiFi completamente “Gratis” y sin mester firma ningun tipo di contract. Pero esaki no ta tur, pa duna tur hende un fair chance pa por disfruta di e servicio di Mio Aruba, e siman aki nan kier ofrece e pueblo di Aruba sea un LG 696 Elite of un Samsung Gusto 365 completamente gratis sin mester firma ningun contract. Unico cos cu e cliente lo mester haci ta paga e gasto di activacion y e prome luna di servicio cuminsando cu e pakete basico y e ta cla pa disfruta di un servicio superior di Mio Aruba. Pero haci liher si como cu e special aki ta valido te cu Diasabra 27 di September, 2014 tanto na e Mio Superstore na Oranjestad, Dragon CD and Electronics na San Nicolas y na Cellular Express na Super Food. Busca bo telefoon awe mes y disfruta di un servicio superior, haci jamadanan Mio pa Mio gratis, jama pa cualkier parti di mundo na prijsnan super reduci y mas cu tur cos awor hanja bo cellular of MiFi gratis sin tin mester firma ningun contract.


text:
Venezuela
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Venezuela ta un país ku ta keda na e parti nort di e kontinente Sur Amérika. Su nòmber ofisial ta República Bolivariana de Venezuela. Na aña 1499, Alonso de Ojeda a deskrubi e kosta di venezuela. Foi di 1522, Venezuela tabata un kolonia di Spaña, i a declara su indepensia na aña 1811. Entre di 1821 i 1830, Venezuela tabata forma parti di e República Federal de Gran Colombia. Pa e prome mitar di siglo 19, Venezuela tabata bou di kontrol di diktaturanan. E suidat mas grandi i e kapital di Venezuela ta Caracas. E pais ta consesti di 23 estadonan, e Distrito Kapital, i Dependensíanan Federal.
Venezuela ta limitá na kosta nort ku laman teritorial di: Repúblika Dominikana, Antigua i Barbuda, Trinidad i Tobago, Grenada, Saint Kitts & Nevis, Barbados, Saint Vincent & The Grenadines, Saint Lucia, Dominica komo nashonnan independiente. I komo dependeshanan outónomo òf kolonia: Hulanda (Aruba, Bonaire, Curaçao, Saba, Sint Eustatius, Sint Maarten), Merka. (Puerto Rico, U.S. Virgin Islands), Inglatera (British Virgin Islands, Montserrat, Anguilla) i Fransia (Martinique, Guadelupe). Na parti zùit e ta limitá ku Brazil den un ekstenshon di 2000 km.